**Návrh na doplnenie vykonávacích predpisov vo veci výkonu očkovania ako dobrovoľnej súčasti lekárenskej starostlivosti**

I. **VYHLÁŠKA Ministerstva zdravotníctva Slovenskej republiky č. 129/2012 Z.z. o požiadavkách na správnu lekárenskú prax**

1. V § 3 sa dopĺňa bod 7 v znení:

*(7) Ak nemocničná lekáreň vykonáva očkovanie, očkovanie sa vykonáva v oddelenom priestore, ktorý zabezpečí dôvernosť výkonu očkovania a zachovanie intimity očkovanej osoby s plochou priestoru najmenej 6 m2 (ďalej „priestor na vykonávanie očkovania“).*

2. V § 4 ods. 2 sa dopĺňa písm. i) v znení:

*i) priestor na vykonávanie očkovania, ak verejná lekáreň vykonáva očkovanie.*

3. V § 5 ods. 2 sa dopĺňa písm. f) v znení:

*f) priestor na vykonávanie očkovania, ak pobočka verejnej lekárne vykonáva očkovanie.*

4. V Prílohe 1 písm. A sa dopĺňa nový bod 3 v znení:

*3. Ak nemocničná lekáreň vykonáva očkovanie, základným materiálnym vybavením priestoru na vykonávanie očkovania je*

*a) stolička pre pacienta umožňujúca polohovanie, alebo ležadlo s výškou najmenej 60 cm,*

*b) písací stôl, stolička,*

*c) odpadová nádoba na biologicky kontaminovaný odpad,*

*d) dezinfekčný roztok na povrchy v spreji,*

*e) papierové utierky na utieranie plôch,*

*f) jednorazové rukavice,*

*g) dezinfekčný roztok na kožu, alebo jednorazové obrúsky napustené dezinfekčným roztokom určené na dezinfekciu kože pred vpichom,*

*h) zdravotnícke pomôcky na sterilné krytie a fixáciu, pitná voda a jednorazové poháre na vodu,*

*i) technické prostriedky umožňujúce identifikáciu a evidenciu očkovaných osôb,*

*j) lieky potrebné na zvládnutie nežiaducich reakcií po očkovaní uvedené v prílohe č. 5.*

5. V Prílohe 1 písm. B sa dopĺňa nový bod 6 v znení:

*6. Ak verejná lekáreň vykonáva očkovanie, základným materiálnym vybavením priestoru na vykonávanie očkovania je*

*a) stolička pre pacienta umožňujúca polohovanie, alebo ležadlo s výškou najmenej 60 cm,*

*b) písací stôl, stolička,*

*c) odpadová nádoba na biologicky kontaminovaný odpad,*

*d) dezinfekčný roztok na povrchy v spreji,*

*e) papierové utierky na utieranie plôch,*

*f) jednorazové rukavice,*

*g) dezinfekčný roztok na kožu, alebo jednorazové obrúsky napustené dezinfekčným roztokom určené na dezinfekciu kože pred vpichom,*

*h) zdravotnícke pomôcky na sterilné krytie a fixáciu, pitná voda a jednorazové poháre na vodu,*

*i) technické prostriedky umožňujúce identifikáciu a evidenciu očkovaných osôb,*

*j) lieky potrebné na zvládnutie nežiaducich reakcií po očkovaní uvedené v prílohe č. 5.*

6. V Prílohe 1 písm. C sa dopĺňa nový bod 3 v znení:

*3. Ak pobočka verejnej lekárne vykonáva očkovanie, základným materiálnym vybavením priestoru na vykonávanie očkovania je*

*a) stolička pre pacienta umožňujúca polohovanie, alebo ležadlo s výškou najmenej 60 cm,*

*b) písací stôl, stolička,*

*c) odpadová nádoba na biologicky kontaminovaný odpad,*

*d) dezinfekčný roztok na povrchy v spreji,*

*e) papierové utierky na utieranie plôch,*

*f) jednorazové rukavice,*

*g) dezinfekčný roztok na kožu, alebo jednorazové obrúsky napustené dezinfekčným roztokom určené na dezinfekciu kože pred vpichom,*

*h) zdravotnícke pomôcky na sterilné krytie a fixáciu, pitná voda a jednorazové poháre na vodu,*

*i) technické prostriedky umožňujúce identifikáciu a evidenciu očkovaných osôb,*

*j) lieky potrebné na zvládnutie nežiaducich reakcií po očkovaní uvedené v prílohe č. 5.*

7. Príloha č. 5 znie:

*5. LIEKY POTREBNÉ NA ZVLÁDNUTIE NEŽIADÚCICH REAKCIÍ PO OČKOVANÍ*

1. *Antihistaminiká*
2. *Adrenalín v autoinjektore*
3. *Glukóza*
4. *Kortikosteroidy*
5. *Bronchodilatanciá*

II. **NARIADENIE VLÁDY Slovenskej republiky č. 296/2010 Z.z. o odbornej spôsobilosti na výkon zdravotníckeho povolania, spôsobe ďalšieho vzdelávania zdravotníckych pracovníkov, sústave špecializačných odborov a sústave certifikovaných pracovných činností**

V Prílohe 3 sa v časti C písmene c) dopĺňa bod 5 v znení

*5. Očkovanie dospelých osôb farmaceutmi vakcínou aplikovanou intramuskulárne alebo subkutánne*